Comença la IV Setmana de les Persones Majors d'Alaquàs
22/09/2009

# Comença la IV Setmana de les Persones Majors d'Alaquàs

*   22/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11626

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11626%2F0&title=Ajuntament%20d%27Alaqu%C3%A0s.%20Premsa.Comen%C3%A7a%20la%20IV%20Setmana%20de%20les%20Persones%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11626/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11626/22092009img_9477_Form_4.jpg)](https://www.alaquas.org/ficheros/documentos/2009/2/11626/22092009img_9477_Form_10.jpg "<a href='https://www.alaquas.org/ficheros/documentos/2009/2/11626/22092009img_9477_Form_10.jpg' target=_blank><i class='fa fa-external-link' aria-hidden='true'></i>.Comença la IV Setmana de les Persones Majors d'Alaquàs</a>")

L'Alcaldessa d'Alaquàs dona per iniciades les activitats culturals amb una presentació oficial celebrada al Castell d'Alaquàs

L'Alcaldessa d'Alaquàs, Elvira García, ha presentat la IV Setmana de les Persones Majors d'Alaquàs, una iniciativa de l'Ajuntament d'Alaquàs amb la col·laboració de l'Associació de Jubilats i Pensionistes d'Alaquàs que vol centrar l'atenció en les persones majors de la ciutat i fer-los partícips d'una programació especialment pensada i dissenyada per a elles.

Després de l'acte de presentació hi ha hagut una conferència a càrrec de l'Associació de Malalts d'Alzheimer AVAMA i a continuació s'ha inaugurat l'exposició fotogràfica i de treballs realitzats pels i les alumnes del col·legi Vila d'Alaquàs i pels usuaris i usuàries del Centre de Dia Municipal.

Les activitats han continuat el dimarts amb una visita guiada pel Centre Social Benàger en la que ha participat l'alumnat de segon i quart de primària dels col·legis Ciutat de Cremona i Sanchis Almiñano. A la visita ha assistit l'Alcaldessa d'Alaquàs. En aquestes visites, amb les que l'Ajuntament d'Alaquàs vol apropar els més joves de la ciutat a les persones majors i donar-los a conèixer els recursos municipals que s'ofereixen per a aquest sector de la població, participaran el proper dijous els i les alumnes de segon de primària dels col·legis Mare de Déu de l'Olivar i Mare Josefa Campos d'Alaquàs.

Els actes previstos amb motiu de la Setmana de les Persones Majors continuaran el dimecres 23 de setembre a les 18.30 hores amb la presentació de la V Antologia Poètica al Centre Social Camí Vell i el tradicional Homenatge a les Persones Majors de la ciutat, que es celebrarà el dijous 24 de setembre a partir de les 20 hores de la vesprada al Castell d'Alaquàs amb la col·laboració dels guanyadors i guanyadores del XXV Concurs de Plàstica i Literatura Infantil El Teuladí.

El tradicional Dia del Soci se celebrarà el dissabte 26 de setembre al Centre Social Benàger i finalitzarà amb un espectacle musical a la plaça de la Constitució d'Alaquàs.